**Ministru kabineta noteikumu projekta „Grozījums Ministru kabineta 2014.gada 4.februāra noteikumos Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2014.gada 4.februāra noteikumos Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta ceturto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Atbilstoši spēkā esošajiem Ministru kabineta 2014.gada 4.februāra noteikumiem Nr.73 „Valsts atbalsta piešķiršanas kārtība vaislas lauksaimniecības dzīvnieku ierakstīšanai ciltsgrāmatā, kā arī to ģenētiskās kvalitātes noteikšanai un produktivitātes datu izvērtēšanai” pārejas posma valsts atbalstu saņem cūkkopības, piensaimniecības, gaļas liellopu audzēšanas, kazkopības, aitkopības un zirgkopības nozarē. Noteikumu projekts sagatavots, lai nodrošinātu pārejas posma valsts atbalstu 2015.gadā par pakalpojumu, kas ietver tīršķirnes vaislas aitu māšu novērtēšanu pēc tās pēcnācēju kvalitātes. Pēcnācēju novērtēšanai jānotiek vienādos ēdināšanas un turēšanas apstākļos, lai izslēgtu dažādus faktorus, kas ietekmē jaundzīvnieku augšanu un attīstību. Tā, piemēram, var būt lopbarība ar atšķirīgu enerģētisko vērtību un ķīmisko sastāvu, kā arī dzīvnieku barības dažādas piedevas un atšķirīga ūdens kvalitāte. Ciltsgrāmatā ierakstītas, pēc pēcnācēju kvalitātes novērtētas tīršķirnes vaislas aitu mātes pēcnācējus ir iespējams realizēt ar lielāku pievienoto vērtību, un tas šķirnes dzīvnieku audzēšanas saimniecību īpašniekiem dos iespēju palielināt savas saimniecības ieņēmumus. Minētā pakalpojuma izmaksas tiks segtas no aitkopības nozarei piešķirtā finansējuma.Noteikumu projekts nodrošinās vēl objektīvāku ģenētiski augstvērtīgu un augstražīgu tīršķirnes aitu māšu atlasi ierakstīšanai ciltsgrāmatā. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu aitkopības nozarē. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV un V sadaļa – noteikumu projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts lauksaimnieku nevalstiskajām organizācijām un šķirnes lauksaimniecības dzīvnieku audzētāju organizācijai s/o “Latvijas Aitu audzētāju asociācija” nosūtīts elektroniski. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Latvijas Aitu audzētāju asociācija. |
| 3. | Sabiedrības līdzdalības rezultāti | Tiks izvērtēti pēc būtības visi lauksaimnieku nevalstisko organizāciju izteiktie iebildumi un iesniegtie priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

05.08.2015. 12:40

499

B.Ingiļāvičute

67027661, Biruta.Ingilavicute@zm.gov.lv